b"\n_START_ARTICLE_\nKiller Joe\n_START_SECTION_\nOm filmen\n_START_PARAGRAPH_\nFilmen er regissert av William Friedkin, og manuset ble skrevet av Tracy Letts basert p\xc3\xa5 Letts' eget teaterstykke med samme navn. Matthew McConaughey, Emile Hirsch, Juno Temple og Thomas Haden Church spiller hovedrollene.\n_START_SECTION_\nHandling\n_START_PARAGRAPH_\nChris Smith (Emile Hirsch) sitter igjen med en stor gjeld til lokale kriminelle, og m\xc3\xa5 finne p\xc3\xa5 noe ekstraordin\xc3\xa6rt for \xc3\xa5 holde b\xc3\xa5de seg selv og familien i live. Han bestemmer seg for \xc3\xa5 ta livet av sin verdil\xc3\xb8se mor, Adele, for \xc3\xa5 f\xc3\xa5 forsikringspengene fra hennes d\xc3\xb8d. Pengene vil g\xc3\xa5 til Chris' s\xc3\xb8ster Dottie (Juno Temple), som han regner med vil dele pengene etter at moren er d\xc3\xb8d. Derfor f\xc3\xa5r han ogs\xc3\xa5 faren Ansel (Thomas Haden Church), som for lengst har skilt seg fra Adele, med seg p\xc3\xa5 konspirasjonen. De hanker inn en leiemorder som g\xc3\xa5r under navnet Killer Joe (Matthew McConaughey), en politimann som gj\xc3\xb8r leiemord p\xc3\xa5 si. Imidlertid vet ikke familien Smith hva de egentlig har skrevet under p\xc3\xa5 n\xc3\xa5r de engasjerer den manipulative Joe."